ཕྲེང་བ་
གསེར་གྱི་བཅུ་ཤད་ཅན། སྦའི་ཡུའི་རྙིང་མའི་ཤངས་དམ། གོས་ཆེན་སེར་པོ་ནམ་ལྡང་གཉིས།
ཝ་ལྤགས་ཀྱི་སློག་པ་མ་བཀྭ་རང་འགྲིག་གོས་མཚལ་ནང་ལྡན་བཅས་བསྐུར་གནང་ཕུལ་བ་དགྱེས་
བཞེས་ངོས་ཧོ་ཐོག་ཐུ་དང་ཅང་ཅུན་ལ་ཇ་གྲལ་བཀའ་མཆིད་བསྩལ་ཅིང༌། ཀྲི་ཀྲིང་ལ་ཐུགས་རྗེ་
ཆེ་ཞུའི་ཏཱན་པའོ་ཡང་འབུལ་གནང་མཛད། དེ་རྗེས་ཏཱ་ཅང་ཅུན་ནས་གཟིམ་ཆུང་སྒེར་མཇལ་
ཐོག་མཇལ་དཪ་ནང་མཛོད། ཁ་ཐི་མཚལ་ཁ་ཡུག་གཉིས། གོས་ཆེན་སེར་པོ་ཡུག་གཉིས།
ཁྲང་གཟིའི་ཤ་རས་དམ། ཨ་ཀ་རུའི་འཕྲེང་བ་སྣོད་བརྐོས་ལྡན་བཅས་ཕུལ་ཏེ་གུས་འདུད་ཆེ་
ཞུས་པ་དེ་མཐུན་གྱི་བཀའ་མཆིད་བསྩལ། ལྕང་སྐྱ་ཧོ་ཐོག་ཐུ་དང་ཛ་སག་གསོལ་དཔོན་སོགས་
སྐུ་འཁོར་བཅས་ནས་མཇལ་དར་ནང་མཛོད་སེར་པོ། མཎྜལ། སྐུ་གསུང་ཐུགས་རྟེན། དངུལ་
རྟ་རྨིག་མ་གཉིས། གཡང་ཊིའི་ཡིད་བཞིན་འགུགས་པའི་ལྕགས་ཀྱུ། གོས་སེར་ཡུག་གཉིས།
གོས་སེར་གྱི་བཞུགས་གདན་རྒྱབ་ཡོལ་ཅོད་པན་རང་འགྲིག གསོལ་ཅོག་གསེར་རིས་མ། ཀོ་
བསེའི་པར་བུ་ཁེབས་ལྡན་བརྒྱད་བཅས་མཇལ་ཕྱག་ཐོག་ཕུལ་བར། ཕྱག་མདུད། འཇམ་དར་
དམིགས་བསྩལ་དང་ཤིང་ཁྲི་རྒྱབ་ཡོལ་སོགས་གདན་ཐོབ་ཀྱང་ཆེ་བར་གནང༌། པེ་ཅིན་དགོན་
ཁག་བཅོ་བརྒྱད་ནས་གདན་ཞུའི་འཐུས་མི་ཐམ་ཀ་བླ་མ་ངོ་འཁོར་ནས་བརྟན་གསོལ་དང་།
འདུས་སྤྱིའི་ཞུ་རྒྱ་བཅས་ཕུལ། ལྕང་སྐྱ་ཧོ་ཐོག་ཐུ་དང༌། ཅང་ཅུན་སོ་སོར་ཟུར་ཆས་གྱ་ནོམ་པ་
དང་། ཝང་པེ་སི་གཉིས། ཁྲུའུ་ཀྲང་སོགས་སྤྱི་སྒེར་ལའང་ཟུར་ཆས་བསྩལ། ཚེས་བཅུ་བཞིའི་
ཉིན། ཁལ་ཁ་མེ་རྒན་ཝང་ཤོག་གི་བསྟན་པ་དར་རྒྱས། ཧར་ཆེན་བསོད་ནམས་རྒྱལ། ཇུན་སོ་
ཉིད་ཝང་གི་ཤོག་རབ་འབྱམས་པ་རིག་འཛིན་སོགས་བརྟན་གསོལ་འདེགས་འབུལ་བས་མཚོན་
སེར་སྐྱ་བརྒྱ་སྐོར་ལ་ཕྱག་དབང་དང་ཤམ་སྨོན་གྱི་ལྗགས་ལུང་བསྩལ། ཤིས་སྦས་ཕན་བང་ཏོ་
བན། བུང་ཡུས་ཤན་ནས་ངོ་ཚབ་ཚན་ཡིས་ཀྲང་ཅིའི་ཟེལ་ཆེད་མངགས་མཇལ་བཅར་ཐོག་རྟེན་
393

ཆས་ཁ་བཏགས། ཡ་ཤེ་སེར་པོ་ནམ་ལྡང༌། ཡ་ཤེ་ལི་ཧར་ནམ་ལྡང༌། དཀར་ཡོལ་རྒྱུ་རྙིང་གི་
ཤངས་དམ་ལེགས་པ་གཉིས་སོགས་ཕུལ་བཞེས་ཀྱིས་སྐུ་ཚབ་ལའང་ཇ་གྲལ་དང་བཀའ་མཆིད་
བསྩལ་ཅིང་བུང་ཡུས་ཤན་ལ་རྟེན་ལན། སྐྱིན་ཁབ་མཚལ་ཁ་ཡུག ཁ་ཆེའི་དྲི་བཟང་ཤེལ་དམ།
གུ་ཤ་རིང་མའི་མེ་བུམ་ཆ་བཅས་དང་། ངོ་ཚབ་ལ་ཡང་གནང་སྐྱེས་བསྩལ། ཚེས་བཅོ་ལྔའི་ཉིན།
འཇམ་དབྱངས་མི་རྗེའི་ ཚུལ་བཟུང་གོང་མ་ ཤོན་ ཐུང་ ནས་མཚམས་ཞུའི་ གསེར་ཡིག་དང་།
མཇལ་དཪ་ནང་མཛོད་སེར་པོ་བཅས་གནང་བ་ལྕང་སྐྱ་ཧོ་ཐོག་ཐུ་ནས་ཕུལ་བར་གུས་པ་ཆེན་
པོས་བཞེས། དེ་མཚུངས་གོང་མ་ཆེན་པོའི་ཡབ་ཧྲི་དྲིན་ཆིང་ཝང་ནས་ཀྱང་མཚམས་ཞུའི་ཞུ་ཡིག་
དང་མཚན་བྱང་། མཇལ་དཪ་ནང་མཛོད་བཅས་ཕུལ་བཞེས་ངོས་ལྕང་སྐྱ་ཧོ་ཐོག་ཐུར་བཀའ་
མཆིད་ཞིབ་ལྷུག་དང༌། གོང་མ་ཆེན་པོ་དང་ཡབ་གཉིས་ཀར་བཀའ་ལན་ཡང་ཕུལ། ཧོ་ཐོག་
ཐུར་ཕྱག་རྟགས་སུ་དཀར་ཡོལ་སྔོ་ཁྲ་འབྲུག་རིས་མའི་སྐུལ་རྩི། ཆུ་ཚོད་འཁོར་ལོ་ཤེལ་སྒམ་རང་
འགྲིག མན་ཧུའི་ཤངས་དམ་བྱུར་ཏོག་ཅན་ཤུབས་ཕྲ་ལྡན། སྣམ་སྤུ་ཕྲུག་དམར་པོ་བུབ་གཉིས།
ཞིམ་ཁྲེས་བཅུ་གཉིས་སོགས་དང་། ཅང་ཅུན་ཏཱ་ཀྲའུར། སྣམ་རྒྱ་སློག་བུབ་གཅིག སྤུ་ཕྲུག་
དམར་པོ་བུབ་གཅིག གཡང་ཊིའི་ཇ་དཀར་སྟེགས་བཅས་ཆ་གཅིག ཞིམ་ཁྲེས་བཅུ་གཉིས།
དཀར་བུམ། ཆུ་ཚོད་འཁོར་ལོ་བཅས་འབུལ་གནང་མཛད། ཚེས་བཅུ་བདུན་ལ། ཏཱ་ཅང་ཅུན་
སྔོན་མགྱོགས་སུ་ཐོན་རྒྱུར། ཁཱོན་ཀྲི་ཀྲིང་མཆོག་ལ་ཏན་ལན་དུ་མཇལ་དར་ནང་མཛོད། ཚེ་
དཔག་མེད་ཀྱི་ལི་སྐུ་ནམ་བཅས། གཡང་ཊིའི་ཡིད་བཞིན་འགུགས་པའི་ལྕགས་ཀྱུ་ཤུབས་སྒམ་
རང་འགྲིག་བཟང་གོས་ལྷན་བསྡེབས་ཀྱི་ཧོག་རུ་བཞི་ཤེལ་སྒམ་རང་འགྲིག་བཞི་འབུལ་གནང་
གིས་རིང་མིན་དངོས་མཇལ་ཞུ་རྒྱུ་ཡིན་ལུགས་སོགས་རྒྱུ་མཚན་ལྷུག་པར་ཕེབས། ཁུ་ལུང་སྤུ་རའི་
ཤ་རའ་ཧོ་ཤོའི་ཏཱ་བླ་མ་བསམ་འཕེལ་སོགས་ལ་མཇལ་ཕྱག་དང༌། དགའ་ལྷ། དམིགས་བརྩེ་མ།
ཤམ་སྨོན་བཅས་ཀྱི་ལྗགས་ལུང་བསྩལ། ཚེས་ཉེར་གསུམ་ཉིན། སོ་ཉིད་གཡོན་རུའི་ཤོག་ཚ་ཀན་
ཨོ་བོ་ཆོས་སྡེ་སྒེར་སྐྱོང་གླིང་གི་མཁན་སྤྲུལ་འཇམ་དབྱངས་ལེགས་བཤད་རྒྱ་མཚོ་ནས་གསོལ་
འདེབས་ཞུས་ངོར་སྒྲོལ་ལྗང་ལ་བརྟེན་པའི་བླ་མའི་རྣལ་འབྱོར་དང་། ལུགས་གཉིས་ཀྱི་བསླབ་བྱ་
ཆུའི་བསྟན་བཅོས་བླང་དོར་མ་ནོར་གསལ་བྱེད་རིན་ཆེན་འབྱུང་གནས། ཅོ་ནེ་བདེ་སྤྲུལ་
འཇིགས་མེད་རྒྱ་མཚོ་ནས་ཞུས་ངོར་ཤམྦྷ་ལར་སྐྱེ་བའི་སྨོན་ཚིག་རིང་ཐུང་རྣམས་ལྗགས་རྩོམ་
མཛད། ཚེས་ཉེར་བཞིའི་ཉིན། པེ་ཅིན་དུ་ཡོད་མུས་གཞུང་སའི་མགྲོན་གཉེར་བ་ཤན་ཁ་བྱམས་
་
394

པ་ཆོས་དབང་དང་། བོད་སྡོད་སྦན་ཟི་ཀྲང་ཀོན་གྱི་ངོ་ཚབ་ཀྭི་ནོ་གཉིས་མཚམས་ཞུར་ཆེད་
བཅར་མཇལ་ཁའི་ཐོག་རྟེན་གསུམ་གསོལ་བཞེས་འདེགས་འབུལ་ཞུས་པར་བཀའ་མཚམས་དང་
ཟུར་ཆས། ཀྲང་ཀྲོན་ལ་བཀའ་ལེན་ཐུགས་དམ་ཡང་བསྩལ། པེ་ཅིན་ཀྲུང་གོའི་ནུབ་བྱང་ལས་
དོན་སྤྱི་ཁྱབ་ཝང་སྦྲན་ཐིན་སོགས་ཚོགས་འདུ་སྤྱི་ནས་མཚམས་ཞུའི་ཞུ་ཡིག་དང༌། སྤྱི་འཐུས་ངོ་
ཚབ་ནས་མཇལ་ཞུས་ལ་བཀའ་མཆིད་དང་བཀའ་ལན་རྒྱ་མ་བཅས་བསྩལ། ཚེས་ཉེར་ལྔའི་ཉིན།
པེ་ཅིན་མུང་ཙང་ཡོན་ནས་སི་ཀྲང་བང་ཡི་གང་དང་། ཡིན་ཀྲང་ལིས་ཤེ་གཉིས་ཆེད་མངགས་
ཐོག་མུང་ཙང་ཙུང་ཚའི་ཆེ་ཆུང་གསུམ་གྱིས་མཚམས་ཞུ་བཅས་མཇལ་བཅར་གྱིས་པེ་ཅིན་དུ་
ཕེབས་གྲ་ཞུ་སྒོ་ལེགས་པར་ཟིན་ལུགས་སོགས་ཞུས་པར་དེ་མཐུན་གྱི་བཀའ་མཆིད་དང་ཟུར་ཆས་
ཀྱང་བསྩལ། རྨིས་གོའི་ར་ཁུ་ཏཱ་ཞུས་ཐོན་ཀཱོན་ངོ་ཚབ་ཡང་མོལ་ཡིན་སོགས་རྒྱ་ཕྱི་མི་བདུན་ལ་
མཇལ་ཁ་བསྩལ། རིང་མིན་པེ་ཅིན་དུ་ཆིབས་བསྒྱུར་བསྐྱང་རྒྱུར་ཀྲི་ཀྲིང་ནས་གདན་ཞུར་ཆེད་
མངགས་ཀྲོན་ཡོན་ཤིས་མུ་ཅང་ཅུན་དང༌། ཏུང་ཟིལ་རྔན་གཉིས་འབྱོར་པར་ནོ་ཟུར་གྲངས་ཆེ་
བ་ཆེད་གཏོང་གིས་མཚམས་རྟེན་བསྩལ། ཚེས་ཉེར་དྲུག་ཉིན། ཆེད་འབྱོར་ཀྲོན་ཡོན་ཤིས་ཏུང་
གཉིས་མཇལ་བཅར་ཐོག ཅང་ཅུན་ནས་མཇལ་དར་དང་། གོས་ཆེན་སེར་པོ་ནམ་ལྡང་གཉིས་
སོགས་ཕུལ་བཪ་ཇ་གྲལ་བཀའ་མཆིད་དང་ཟུཪ་ཆས་ཀྱང་བསྩལ། ཚེས་ཉེར་བརྒྱད་ ཉིན།
བཞུགས་འགོར་རིང་གི་ཞབས་ཞུ་བ་ཚུས་ཏཱའོ་ཡིན་ལ། དྲི་བཟང་ཤོག་ཆག གུ་ཤའི་ཁྲ་ཧུ་ཕྲ་
པེན་ཆ་ཚང་། ལུག་ཚར་དཀར་པོ་གྱོན་ལྡང་སོགས། སུང་ཏཱའོ་ཡིན་དང་ཞན་ཀྲང་གཉིས་
ལའང་དེ་མཚུངས། གཏན་སྡོད་ཞབས་གཡོག་པ་དྲག་ཞན་སྤྱི་སྒེར་སོ་སོར་བབས་བསྟུན་གྱི་
གནང་ཆ་བསྩལ། སྐྱབས་མགོན་ཆེན་པོ། ཞབས་འབྲིང་ལས་ཚན་ཡན་ཏུའུ་ཅུན་ཡཱ་མོན་དུ་
གདན་ཞུས་ཀྱིས་གསོལ་སྒྲོག་འདེགས་འབུལ་ཞུས་པར། ཏུའུ་ཅུན་ལ་སྤྱན་བསལ་གནང་སྐྱེས་སུ་
གསེར་གྱི་ཆུ་ཚོད་འཁོར་ལོ་གཅིག་བསྩལ་ཏེ་བཀའ་མཆིད་ཞིབ་རྒྱས་དང༌། ཆིབས་ཞབས་འབལ་
ཆ་བ་དང་ཕེབས་བྱམས་པ། སྐུ་སྲུང་སོགས་ལ་ཡང་གསོལ་རས་བསྩལ། ཚེས་ཉེར་དགུའི་ཉིན།
ཏུའུ་ཅུན་ནས་སུང་ཏཱའོ་ཡིན་དང་། བུ་ཀོན་གཉིས་ཆེད་མངགས་ཐོག་ཕེབས་འབུལ་དུ་ཁ་
བཏགས། དྲའི་ཁྲུལ་ཕྲེང་བ་གཅིག ཅིན་འདོན་ནམ་ལྡང་ཡོད་པའི་སྒམ་ཆུང་གཉིས་སོགས་
འབུལ་སྤམ་མཐོ་བ་བཏེག་ཅིང་ཞབས་འབྲིང་སྐུ་བཅར་རྣམ་པ། དྲུང་མགྲོན། གཟིམ་འགག
ཐུང་སི་ཆེ་བ་སོགས་ལའང་བཟང་གོས་གྱོན་ལྡང་སོགས་གོ་བབས་བཞིན་བསྟར། གནམ་གང་
,,")
395

ཉིན། གཟིམ་ཆུང་ཁག་དང་། ཚོམས་ཆེན། ནང་མ་སྒང་སོགས་སུ་ཀ་དར་ཁྲི་དར་དང་སྦྲགས་
འཇོག་གནང་བཅས། འབལ་ཆ་བ་སོགས་ཆིབས་ཞབས་ཆེད་མང་བ་དང་བཅས་ཕོ་བྲང་ནས་
ཕེབས་བྱམས་ཐོག་ཆིབས་ཞལ་བསྒྱུར་བར། མཁར་གྱི་ཕྱིའི་ཧོ་ཁྲེས་ཀྲི་སིང་མཚམས། ཡན་ཏུའུ་
ཅུན་གྱིས་མཚོན་ཞི་དྲག་དཔོན་རིགས་རྣམས་དང༌། རྟ་རྐང་དམག་མི་གྲངས་ལས་འདས་པས་
ཕེབས་སྐྱེལ་སྦྲང་པན་བཅས་ཀྲི་སིང་དུ་ཕེབས་འཕྲལ་ཞབས་ཁྲིར་ཡུད་ཙམ་འཁོད་ཐོག་ཏུའུ་ཅུན་
སོགས་དཔོན་རིགས་རྣམས་ནས་མཇལ་དར་ཕུལ་བ་རང་སློག་མཛད། ཀྲོན་ཁྲེས་ཨང་དང་པོ་
གཉིས་པའི་ཧོ་ཁྲེས་ཉི་ཤུ་སྐོར་རིམ་མཐུན་ཕྱི་ནང་ཚང་མར་བཟང་གོས་དང་། ཁྲུའུ་ཙེ་སེར་པོ་
གཞི་གཅིག་གི་གཟིམ་ཡལ་དང་ཤེལ་ཁེབས། བཞུགས་ཁྲི། ཞབས་སྟེགས་གསོལ་ཅོག་སོགས་
ལྕིབས་ཁེབས་ཕེབས་གྲ་གང་ལེགས་ཐོག་བཞུགས་འཇགས་ཀྱི་སྟོན་འཁོར་རྣམས་ལ་ལྗགས་སྨིན་
གཟབ་རྒྱས་འདེགས་འབུལ་དང་འབྲེལ་རིམ་བཞིན་ཆིབས་བསྒྱུར་གྱིས། ཕེབས་ལམ་ཡུལ་ཚན་
སོ་སོའི་ཞི་དྲག་དཔོན་རིགས་ནས་ཕེབས་བསུ་དང་མཇལ་དར། ཅུན་ཅིན་དམག་མི་མང་པོས་
སྦྲང་པན་དང་འབལ་ཆ་བ་རིམ་བརྒྱུད་དང་འབྲེལ་ཆུ་ཚོད་ལྔ་པའི་ཐོག་ཧྲི་ཅལ་ཀྲོང་དུ་ཕེབས།
དེ་མཚུངས་མུ་〈《 མུང་》ཙང་ཡོན་གྱི་ཇིལ་བུ་ཙུས་ཚས་དང༌། ཅང་ཅུན་ཏཱ་ཧྲའུ། ཡུས་གུང་ཡེའི་
སོགས་གཞིས་བྱེས་ཀྱི་དཔོན་རིགས་ནས་ཕེབས་བསུ་སྦྲང་པན་བཅས། པེ་ཅིན་རྒྱལ་ཁབ་ནས་
ཆེད་བཤམས་ཧོ་ཁྲེས་ཀྲོན་ཁྲེས་ཨང་དང་པོ་དང་གཉིས་པར་གོས་སེར་དང་ཁྲུའུ་ཙི་དམར་སེར་
གཞི་གཅིག་གི་ཡོལ་བ། བཞུགས་གདན་སོགས་གང་ཅིག་གཟབ་ལྡན་ལེགས་འགྲིག་ཐོག་གདན་
དྲངས་ཏེ་སྟོན་འཁོར་ལ་གསོལ་སྒྲོག་འདེགས་འབུལ་དང་འབྲེལ་བསུ་སྐྱེལ་གྱི་སྦྲང་པན་ཞུ་མི་རིམ་
བརྒྱུད་ངོས་དྲང་ཤིན་ལྡན་དུ་ཀྲི་ཀྲིང་གི་སྐུ་ཚབ། མུན་〈མུང་》ཙང་ཡོན་ནས་བུ་ཙུང་ཚས་
སོགས་དཔོན་རིགས་ཆེ་ཁག་ངོ་མ་ངོ་ཚབ་ཀྱིས་མཚམས་ཞུར་ཆེད་བཅར་རྣམས་ལ་མཚམས་འདྲི་
བཀའ་མཆིད་ལྷུག་པར་བསྩལ། དེ་ལྟར་བཀྲ་ཤིས་ལྷུན་པོ་དཔལ་གྱི་ཆོས་སྡེ་ཆེན་པོ་ནས་ཆིབས་
བསྐྱོད་མཛད་པ་ནས་བཟུང་ལེགས་མཛད་ཀྱི་འཇུག་པ་བསམ་གྱིས་མི་ཁྱབ་པས་ཕེབས་ལམ་སྐྱེ་བོ་
སའི་རྡུལ་ཕྲན་ལྟར་གྲངས་ལས་འདས་པར་མངོན་མཐོ་ངེས་ལེགས་ཀྱི་སྒོ་འཕར་ཡངས་པོར་
མཛད་མུས་ཙི་ནའི་ཡུལ་གྱི་སྐལ་ལྡན་གྱི་གདུལ་བྱ་བསམ་གྱིས་མི་ཁྱབ་པས་ལྷའི་དཔལ་ལ་འཁུ་
བའི་མཆོད་རྫས་ཀྱིས་མདུན་བསུས་ཏེ། འཇམ་དབྱངས་གོང་མའི་རྒྱལ་ཁབ་ཆེན་པོར་ཞབས་
སྐྱེས་ངལ་གསོ་བར་མངོན་དུ་ཕྱོགས་སོ། །འདིར་སྨྲས་པ། ཚོགས་གཉིས་འོད་ཀྱི་དྲ་བས་ཡོངས་
396

བསྡམས་མཚན་དང་དཔེ་བྱད་དཀྱིལ་འཁོར་རྫོགས། །གཞན་ཕན་འཕྲིན་ལས་སྣང་བ་འབུམ་
៩
?
གྱིས་ས་གསུམ་མུན་པའི་གོ་སྐབས་འཕྲོག །ཡོངས་རྫོགས་ཐུབ་བསྟན་གླིང་བཞིའི་ཁྱོན་ལ་ཟབ་
དང་རྒྱ་ཆེའི་ཆོས་ཚུལ་གྱིས། །དབང་བསྒྱུར་བསྟན་པའི་ཉི་མ་ས་གསུམ་འགྲོ་བ་ཡོངས་ཀྱི་གཏན་
གྱི་སྐྱབས། །སྤངས་དང་རྟོགས་པ་རྨད་བྱུང་ཡོངས་འདུའི་ལྗོན། །གསང་གསུམ་ཁོ་ལག་རྫོགས་
པའི་འདབ་མའི་རྩེར། །ཀུན་བཟང་མཛད་པའི་དྲི་བཟང་རྩེ་དགའ་ཡིས། །ཡངས་པའི་ས་ལ་
དགེ་མཚན་ཅིར་ཡང་ངོམས། །བདེ་བའི་འབྱུང་གནས་བདེ་ལྡན་ཞིང་གི་མགོན། །སྣང་མཐའི་
སྒྱུ་འཕྲུལ་སྣང་བ་གསར་པའི་འཛུམ། །ཆོས་ཀྱི་རྒྱལ་པོ་ཆོས་ཀྱི་ཉི་མ་ཞེས། །སྙན་པའི་རོལ་མོ་
སྙན་དགུར་འཁྲོལ་བ་གང༌། །དབུས་གཙང་ཆོས་ཀྱི་སྐྱེད་ཚལ་ཉམས་དགའ་བར། །མཁྱེན་བརྩེ་
འོད་ཟེར་འབར་བའི་གདེངས་ཀ་ཡིས། །རིས་མེད་རྒྱལ་བསྟན་འདབ་བརྒྱ་ཡོངས་བཀྲོལ་
པས།
།སྐྱེ་དགུའི་ཕན་བདེ་རྫོགས་ལྡན་དཔལ་ལ་བཀོད། །དེ་ནས་མདོ་ཁམས་སྟོད་སྨད་ཙི་ནའི་
ཡུལ། །ཆེན་པོ་ཧོར་གྱི་ལྗོངས་སུ་བསྟི་བ་ཡི། །འགྲོ་བའི་བདེ་སྐྱིད་དགོངས་པའི་ཐུགས་རྗེའི་
ཤུགས། །གཡོས་པས་དབང་ཕྱོགས་འཛིན་མར་ཞབས་སོར་བསྐྱོད། །བློ་གྲོས་མིག་རས་ལྡོངས་
པའི་མཐའ་འཁོབ་འགྲོར། །རྒྱལ་བསྟན་སྒྲོན་མེའི་སྣང་བ་སྦྱིན་པར་བྱ། །ངན་སོང་གཡང་སར་
ལྟ་བའི་སྐྱེ་བོ་ལ། །ཐར་པར་བགྲོད་པའི་ཐེམ་སྐས་འཛུག་པར་བྱེད། །ཉོན་མོངས་ཚད་པས་
གདུངས་པའི་སྐྱེས་འགྲོའི་རྒྱུད། །བྱིན་རླབས་བདུད་རྩིས་བརླན་པར་བྱའོ་ཞེས། །རིང་ནས་
གོམས་པའི་ཚད་མེད་ཐུགས་རྗེའི་ཤུགས། །རྨད་བྱུང་མཐུ་སྟོབས་ཟུང་དུ་འཇུག་པའི་སྒོས། །རྒྱུ་
སྐར་ཚོམ་བུས་མཛེས་པའི་ཉ་རྒྱས་དང༌། །རྐང་འཐུང་འཕྲེང་བས་དཀྲིགས་པའི་དཔག་བསམ་
བཞིན། །གྲངས་མེད་འཁོར་གྱིས་བསྐོར་བའི་སྟོན་པ་མཆོག ཙི་ནའི་རྒྱལ་ཁབ་ཆེན་པོར་དལ་
གྱིས་གཤོགས། །ཞེས་སྲིད་ཞིའི་གཙུག་རྒྱན་སྣང་བ་མཐའ་ཡས་པཎ་ཆེན་ཐམས་ཅད་མཁྱེན་
གཟིགས་ཆེན་པོ་རྗེ་བཙུན་བློ་བཟང་ཐུབ་བསྟན་ཆོས་ཀྱི་ཉི་མ་དགེ་ལེགས་རྣམ་རྒྱལ་དཔལ་བཟང་
པོའི་ཞལ་སྔ་ནས་ཀྱི་སྐུ་ཚེ་སྨད་ཀྱི་ཐུན་མོང་བའི་རྣམ་པར་ཐར་པ་རྒྱ་མཚོ་ལྟ་བུ་ལས་ཉུང་ཤས་
ཙམ་ཞིག་གཏམ་དུ་བརྗོད་པ་རིན་ཆེན་དབང་གི་རྒྱལ་པོའི་འཕྲེང་བ་ཞེས་བྱ་བ་ལས། དབུས་
གཙང་ནས་ཆིབས་བསྒྱུར་མཛད་དེ་རྒྱལ་ཁབ་ཆེན་པོར་མ་ཕེབས་བར་གྱི་རྣམ་པར་ཐར་པ་མདོ་
ཙམ་བརྗོད་པའི་ལེའུ་སྟེ་དང་པོའོ། ། ། །
.
་
397

ལེའུ་གཉིས་པ།